ગઈકાલે યોજાયેલી લોકસભાની પ્રથમ તબકકાની ચૂંટણીમાં પશ્ર્ચિમ બંગાળની બે બેઠકો કૂચ બિહાર અને અલિયુરદૌરમાં મતદાન યોજાયું હતુ આ બંને બેઠકો પર ૮૧ ટકા જેવું ભારે મતદાન થવા પામ્યું હતુ ત્રિપુરાની એક બેઠક પર ૮૨ ટકા, મિઝોરમની એક બેઠકમાં ૬૦ ટકા અરૂણાચલ પ્રદેશની બે બેઠકો પર ૬૬ ટકા, આસામની પાંચ બેઠકો પર ૬૮ ટકા, મેઘાલયની બે બેઠકો પર ૬૨ મણીપૂરીની એક બેઠક પર ૭૮ ટકા, નાગાલેન્ડની એક બેઠક પર ૭૦ ટકા જેવું ભારે મતદાન થવા પામ્યું હતુ આમ, પૂર્વોત્તર રાજયોમાં સરેરાશ ભારે મતદાન થવા પામ્યું હતુ જયારે હિન્દી પટ્ટશના રાજયો બિહારની ચાર બેઠકો પર ૫૦ ટકા, ઉતરાખંડની પાંચ બેઠકો પર ૪૬.૫૯ ટકા, ઉત્તરપ્રદેશની આઠ બેઠકો પર ૫૯.૭૭ ટકા જેટલુ ઓછુ મતદાન થવા પામ્યું હતુ જમ્મુ કાશ્મીરની બે બેઠકો પર ૫૪.૪૯ ટકા મતદાન નોંધાયું હતુ.